

**ประกาศองค์การบริหารส่วนตำบลห้วยจรเข้**

**เรื่อง มาตรการป้องกันในช่วงเทศกาลลอยกระทง ประจำปี พ.ศ.2567**

ด้วยในวันศุกร์ที่ 15 พฤศจิกายน 2567 เป็นวันลอยกระทงตามประเพณี เพื่อเป็นการป้องกันทั้งทางบกและทางน้ำ โดยเฉพาะสถานที่ริมน้ำรวมถึงเหตุจากอัคคีภัย หรือภัยที่อาจจะเกิดขึ้นจากการจุดพลุ ประทัด ดอกไม้เพลิง การยิงปืนขึ้นฟ้า และการปล่อยโคมลอย อาจจะทำให้เกิดอัคคีภัย และอาจส่งผลกระทบทางการบิน รวมถึงอุบัติเหตุจากการสัญจรทั้งทางบกและทางน้ำ ที่สร้างความสูญเสีต่อชีวิตและทรัพย์สินของประชาชน

ดังนั้น เพื่อให้ประชาชนตระหนักถึงภัยที่อาจจะเกิดขึ้น และเพื่อความปลอดภัยทั้งต่อชีวิตและทรัพย์สินของประชาชน องค์การบริหารส่วนตำบลห้วยจรเข้ โดยศูนย์อำนวยการป้องกันและบรรเทาสาธารณภัย

องค์การบริหารส่วนตำบลห้วยจรเข้ จึงขอประชาสัมพันธ์และขอความร่วมมือประชาชนในพื้นที่ตำบลห้วยจรเข้ในการเตรียมการป้องกันในช่วงลอยกระทง ประจำปี พ.ศ. 2567 ดังนี้

1.หากประสงค์จะลอยกระทง ควรเข้าร่วมในสถานที่ที่หน่วยงานจัดเตรียมไว้ให้ เพราะมีระบบรักษาความปลอดภัยในเบื้องต้นแล้ว รวมถึงจะมีเจ้าหน้าที่คอยอำนวยความสะดวกให้เพื่อความปลอดภัย และขอให้ปฏิบัติตามคำแนะนำของเจ้าหน้าที่โดยเคร่งครัด

2. ประพฤติปฏิบัติตามแบบวัฒนธรรมอันดีงาม และร่วมกันลอยกระทงตามแบบประเพณีไทย งดเว้นการกระทำใด ๆ ที่อาจก่อให้เกิดอันตรายต่อชีวิตและทรัพย์สิน

3. งดการเล่นดอกไม้เพลิง การจุดและปล่อยพลุ ตะไล โคมลอย โคมควัน ยิงปืนขึ้นฟ้า เพราะที่ผ่านมาพบว่ามีอุบัติภัย หรือเหตุระเบิดและเพลิงไหม้ที่เกิดจากสิ่งเหล่านี้ เพื่อเป็นการป้องกันอันตรายที่อาจจะเกิดขึ้นจากการกระทำดังกล่าว และลดความสูญเสียต่อชีวิตและทรัพย์สินของประชาชน

4.ร้านค้าที่มีการจำหน่ายดอกไม้เพลิง พลุ ตะไล โคมลอย โคมไฟ โคมควัน โดยไม่ได้รับอนุญาตมีโทษตามกฎหมาย

5. ผู้ที่นำดอกไม้เพลิงมาเล่นจนน่าจะเป็นอันตรายแก่บุคคลอื่นหรือทรัพย์ของผู้อื่นมีโทษตามกฎหมาย

6. ไม่ดื่มเครื่องแอลกฮอล์ ซึ่งเป็นป้จจัยที่ทำให้เกิดอุบัติเหตุได้


7. ปฏิบัติตามมาตรการ 3 อ คือ อย่ายืนใกล้ขอบบ่อ อย่างลงน้ำไปเก็บเงินในกระทง อย่าก้มไปลอยกระทง เพื่อความปลอดภัย

**“แจ้งเหตุด่วน/เหตุร้าย โทร 191” “แจ้งอัคคีภัย โทร 199” “เจ็บป่วยฉุกเฉิน โทร 1669**

**หากพบเห็นหรือได้รับผลกระทบ และต้องการความช่วยเหลือ โทรสายด่วน 1784”**

จึงประกาศมาให้ทราบโดยทั่วกัน

ประกาศ ณ วันที่ 12 เดือน พฤศจิกายน พ.ศ. ๒๕67



(นายมณชัย วัฒนกุลโชคชัย)

นายกองค์การบริหารส่วนตำบลห้วยจรเข้